Komisijos Sprendimas
1993 m. gruodžio 21 d.
dėl standartinės apibendrinimo formos, naudojamos pranešant apie sprendimą suteikti Bendrijos ekologinį ženklą
(94/10/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. kovo 23 d. Tarybos reglamentą (EEB) Nr. 880/92 dėl Bendrijos ekologinio ženklo suteikimo sistemos [1], ypač į jo 10 straipsnio 3 dalį,
kadangi Reglamento (EEB) Nr. 880/92 10 straipsnio 3 dalyje numatyta, kad sprendimą suteikti ekologinį ženklą priima valstybės narės kompetentinga institucija, įvertinusi šį produktą; kadangi toliau yra numatyta, kad apie tokį sprendimą pranešama Komisijai, kartu pateikiant išsamius minėto vertinimo pilnus rezultatus kartu su jų apibendrinimu;
kadangi standartinė apibendrinimo forma turėtų prisidėti prie aiškios produkto vertinimo ir ženklo suteikimo tvarkos;
kadangi šiame sprendime išvardytos priemonės atitinka Reglamento (EEB) Nr. 880/92 7 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Reglamento (EEB) Nr. 880/92 10 straipsnio 3 dalyje nurodyta standartinė apibendrinimo forma yra priimama tokia, kaip ji nurodyta šio sprendimo priede.
2 straipsnis
Šis sprendimas skirtas valstybėms narėms.
Priimta Briuselyje, 1993 m. gruodžio 21 d.